Avertizarea cod portocaliu pentru ploi și vânt intens va intra în vigoare sâmbătă la ora 9.00 și este valabilă până duminică la ora 15.00. Sunt vizate județele Giurgiu, Călărași, Ialomița, Brăila, Buzău, Prahova, Ilfov și Municipiul București, Constanța, Tulcea, Galați și Vrancea, unde ploile vor fi temporar abundente și se vor cumula cantități de apă importante, în general între 40 și 60 l/mp.  Vântul va avea intensificări cu viteze ce vor depăși local 60 km/h, iar începând din după-amiaza zilei de sâmbătă în Dobrogea vântul va sufla tare, cu peste 80...90 km/h. Pentru aceeași perioadă este valabilă o avertizare cod portocaliu de ninsori și viscol pentru Carpații Meridionali și de Curbură, în special la peste 1600 m altitudine, unde ninsorile vor fi temporar mai consistente, cu depunere de strat de zăpadă și, mai ales pe creste, va fi viscol..